L 301/36 Den Europæiske Unions Tidende 21.10.2014 RÅDETS GENNEMFØRELSESAFGØRELSE 2014/730/FUSP af 20. oktober 2014 om gennemførelse af afgørelse 2013/255/FUSP om restriktive foranstaltninger over for Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 31, stk. 2, under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien ()), særlig artikel 30, stk. 1, og ud fra følgende betragtninger: (1) 2 Den 31. maj 2013 vedtog Rådet afgørelse 2013/255/FUSP. I betragtning af den alvorlige situation bør 16 personer og to enheder tilføjes til listen over personer og enheder, der er omfattet af de restriktive foranstaltninger, i bilag I til afgørelse 2013/255/FUSP. Oplysningerne vedrørende tre personer og en enhed i bilag I til afgørelse 2013/255/FUSP bør ligeledes ajourføres. Efter Rettens dom af 3. juli 2014 i sag T-203/12 (?), Mohamad Nedal Alchaar mod Rådet, bør Dr. Mohammad Nidal Al-Shaar udgå af listen over personer og enheder, der er omfattet af restriktive foranstaltninger, i bilag I til afgørelse 2013/255/FUSP. Bilag I til afgørelse 2013/255/FUSP bør derfor ændres i overensstemmelse hermed — VEDTAGET DENNE AFGØRELSE: Artikel 1 Bilag I til afgørelse 2013/255/FUSP ændres som anført i bilaget til nærværende afgørelse. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Luxembourg, den 20. oktober 2014. På Rådets vegne C. ASHTON Formand () EUTL 147 af 1.6.2013, s. 14. (?) Endnu ikke trykt i Samling.